Broj: 01/1-11-1-402/23

Sarajevo, 29.12.2023. godine

Na osnovu člana 17. stav (3) i (4) Zakona o javnim nabavkama BiH, („Službeni glasnik BiH“, broj 39/14 i 59/22), člana 69. Statuta Općine Stari Grad Sarajevo, općinski načelnik Općine Stari Grad Sarajevo, donosi:

**POSEBNU ODLUKU**

**kojom se mijenja plan javnih nabavki za 2023. godinu**

**Član 1.**

Odobrava se pokretanje postupka javne nabavke **Usluge keteringa za 46 (četrdesetšest) osoba povodom posjete službama sigurnosti na području Općine Stari Grad Sarajevo,** kojom se mijenja plan javnih nabavki za 2023. godinu.

**Član 2.**

Procijenjena vrijednost nabavke iz člana 1. ove Posebne odluke iznosi 854,70 KM (bez PDV-a), sa periodom pokretanja od 29.12.2023. godine. Sredstva za predmetnu nabavku su obezbjeđena u Budžetu Općine Stari Grad Sarajevo za 2023. godinu. **JRJN: 55520000-1 Usluge dostavljanja pripremljenje hrane (catering).**

**Član 3.**

##### Postupak javne nabavke provest će se u skladu sa članom 90. Zakona o javnim nabavkama BiH („Službeni glasnik BiH“ , broj 39/14 i 59/22), koje se odnose na direktni postupak, te se za istu neće zaključiti ugovor. Za predmetnu nabavku će se obezbijediti račun.

##### Član 4.

Izmjene i dopune Plana javnih nabavki za 2023. godinu će biti objavljene u sistemu e-Nabavke, potpisivanjem ove Posebne odluke.

**Član 5.**

Ova Posebna odluka stupa na snagu danom donošenja.

**Obrazloženje**

Služba za odnose s javnošću i informacioni sistem dostavila je dana 29.12.2023. godine inicijativu Općinskom načelniku za pokretanje predmetne nabavke **Usluge keteringa za 46 (četrdesetšest) osoba povodom posjete službama sigurnosti na području Općine Stari Grad Sarajevo** putem direktnog sporazuma.

Procijenjena vrijednost nabavke iznosi 854,70 KM (bez PDV-a). Sredstva za predmetnu nabavku obezbjeđena su u Budžetu Općine Stari Grad Sarajevo za 2023. godinu. **JRJN: 55520000-1 Usluge dostavljanja pripremljenje hrane (catering).**

Uvidom u Plan javnih nabavki Općine Stari Grad Sarajevo 2023. godinu, utvrđeno je da predmetna nabavka nije planirana istim.

Cijeneći prethodno navedeno, donesena je Odluka kao u dispozitivu.

Zasnovanost akta na zakonu potvrđuju:

Tarik Aščić, stručni saradnik za javne nabavke

Aldiana Kavazović, dipl.pravnik

predsjednik Komisije za javne nabavke

**OPĆINSKI NAČELNIK**

**Irfan Čengić**

Dostaviti:

1. Služba za odnose s javnošću i informacioni sistem,

2. Služba za finansije,

3. Evidencija,

4. U spis.